《次韵吴兴守春日书怀一首》
宋代·刘一止

百榼偿春酒，人言有别肠。披风醒午醉，撷蕊眷馀芳。

白日何曾短，游丝得许长。向来情浩荡，今者梦微茫。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。